ຈົ່ງພາກັນຍຸ​ຕິ​ການ​ຖິ້ມ​ອາ​ຫານ​ເຫຼືອ ເພື່ອ​ຊ່ອຍ​ປະ​ຢັ​ດ​ພະ​ລັງ​ງານ​ແລະອະ​ນຸ​ລັກ​ສິ່ງ​ແວດ​ລ້ອມ
ການ​ປະ​ຢັດ​ອາຫານ ກໍ​ຄື​ປະ​ຢັດ​ພະ​ລັງ​ງານ. ເມື່ອ​ມີ​ຂອງ​ເສຍ​ໜ້ອຍ​ລົງທີ່ຕ້ອງ​​ໄດ້ດຳ​ເນີນ​ວຽກງານ ​ຄວາມ​ຈຳເປັນໃນການ​ໃຊ້​ພະ​ລັງ​ງານ​ເພື່ອ​ປູກຝັງ ແລະ​ຂົນສົ່ງ​ອາ​ຫານ​ໃໝ່​ ກໍແມ່ນຈະ​ໜ້ອຍ​ລົງ.
ອາຫານເຫຼືອ ນັ້ນແມ່ນເອົາໄວ້ເປັນອາຫານແລງມື້ນີ້ ຢູ່ໃນເຢຍຣະມັນນັ້ນ ຄໍາເວົ້ານີ້ ບໍ່ໄດ້ໃຊ້ກັບພຽງແຕ່ພວກທີ່ເຮັດອາຫານຢູ່ໃນເຮືອນຫຼາຍເກີນໄປເທົ່ານັ້ນ ໃນທຸກມື້ນີ້ ຮ້ານອາຫານນັບມື້ນັບຫຼາຍຂຶ້ນ ທີ່ເລີ້ມຂາຍອາຫານເຫຼືອໃຫ້ແກ່ພວກທີ່ອາໄສຢູ່ໃນ ເມືອງໃນລາຄາຖືກ ມັນເປັນການດີຕໍ່ທຸລະກິດ, ດີຕໍ່ພວກບໍລິໂພກ ແລະດີສຳລັບ ສະພາບແວດລ້ອມອີກ ນັກຂ່າວວີໂອເອ Kevin Enochs ມີລາຍ ງານກ່ຽວກັບ ເລື້ອງນີ້ ຊຶ່ງວັນນະສອນຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ນາງ Annekathrin Fiesinger ເອົາມືເຂ່ຍໂທລະສັບຂອງລາວຂຶ້ນລົງເພື່ອຊອກຫາ ຂໍ້ມູນກ່ຽວກັບອາຫານຄ່ຳ ມີທາງເລືອກຫຼາຍທາງຢູ່ໃນໂທລະສັບມືຖືຂອງລາວ ສິ່ງທີ່ລາວຕ້ອງເຮັດກໍມີແຕ່ຊອກ ຫາອາຫານທີ່ລາວຢາກກິນ ແລະຈາກນັ້ນ ກໍໄປຮັບເອົາມັນຕອນລາວກັບບ້ານ ນາງ Annekathrin Fiesinger ຜູ້ໃຊ້ແອັປອາຫານ ຫຼື Food App ກ່າວເປັນພາສາ ເຢຍຣະມັນວ່າ ບໍ່ແມ່ນແຕ່ຮ້ານອາຫານເທົ່ານັ້ນທີ່ເລີ້ມເຮັດແນວນີ້ ແວັບໄຊທ໌ຂອງແອັປ Too Good to Go ເຮັດໃຫ້ພວກຊື້ອາຫານທີ່ເປັນຫ່ວງຕໍ່ສິ່ງແວດລ້ອມສາມາດເຂົ້າໄປຫາຕະຫຼາດໄດ້ ເພື່ອໄປເອົາອາຫານທີ່ຮອດວັນກຳນົດຂາຍ ຫລື "sell by" ຖ້າບໍ່ດັ່ງນັ້ນມັນກໍຈະຕ້ອງຖືກໂຍນຖິ້ມ ນາງ Franziska Lienert ຈາກບໍລິສັດເຮັດແອັປ "Too Good To Go" ກ່າວເປັນພາສາເຢຍຣະມັນວ່າ ຄວາມຄິດທີ່ຢູ່ເບື້ອງຫຼັງຂອງແອັປນີ້ ແມ່ນງ່າຍໆ…ຄືວ່າ ບໍ່ປ່ອຍໃຫ້ອາຫານເສຍຖີ້ມໄປລ້າໆ ທ່ານນາງ Julia Kloeckner ລັດຖະມົນຕີກະຊວງການກະເສດແລະການປົກປ້ອງຜູ້ບໍລິໂພກ ກ່າວເປັນພາສາເຢຍຣະມັນວ່າ ການປະຢັດອາຫານ ກໍຄືປະຢັດພະລັງງານ ມີຂອງເສຍໜ້ອຍລົງທີ່ຕ້ອງດຳເນີນການ ແລະຄວາມຕ້ອງການໃຊ້ພະລັງງານເພື່ອປູກ ແລະຂົນສົ່ງອາຫານໃໝ່ນັ້ນກໍໜ້ອຍລົງ ທ່ານນາງ Lienert ກ່າວເພີ້ມຕື່ມວ່າ ໂຄງການຕ່າງໆພວກນີ້ ແມ່ນດຳເນີນໄປດ້ວຍດີຢູ່ໃນຫົວເມືອງໃຫຍ່ຕ່າງໆ ເຊັ່ນເບີຣ໌ລິນ ເປັນຕົ້ນ ທ່ານນາງກ່າວເພີ້ມຕື່ມວ່າ ເຈົ້າຂອງແວັບໄຊທ໌ Too Good To Go ເວົ້າວ່າ ແອັປຂອງພວກເຂົາເຈົ້າ ຖືກຊາວເຢຍຣະມັນປະມານ 5 ພັນຄົນດາວໂລດເອົາມັນ ໃນແຕ່ລະວັນ ອັນນັ້ນແມ່ນຖືວ່າຫລາຍ ເມື່ອເວົ້າເຖິງຈຳນວນຄົນທີ່ຊື້ອາຫານໃນລາຄາເທົ່າກັບເຄິ່ງນຶ່ງຂອງລາຄາຕົ້ນ